**KRĀSLAVAS NOVADA DAGDAS PILSĒTAS UN PAGASTU APVIENĪBAS VELOBRAUCIENS**

**Nolikums**

**1. Mērķis**

* Veicināt veselīgu dzīvesveidu;
* Popularizēt riteņbraukšanu kā vienu no aktīvās atpūtas veidiem Krāslavas novadā;
* Iesaistīt pasākumā dažāda vecuma dalībniekus;
* Veicināt aktīva brīvā laika pavadīšanu jauniešu vidū.

**2. Velobrauciena dalībnieki**

Krāslavas novada iedzīvotāji vecumā no 12 gadiem.

**3. Organizatori**

“KRĀSLAVAS NOVADA DAGDAS PILSĒTAS UN PAGASTU APVIENĪBAS VELOBRAUCIENU” organizē Dagdas pilsētas un pagastu apvienības sporta pasākumu organizators Vjačeslavs Čumiks sadarbībā ar Dagdas pilsētas un pagastu apvienības Jauniešu iniciatīvu centru.

**4. Pasākuma laiks un vieta**

* Pasākums norisināsies 20.07.2021.
* Starts 11.00 no Dagdas JIC ,,Parka rozes’’
* Pieteikšanās līdz 19.07. plkst. 13:00 pa telefonu 29973451 vai rakstot uz e-pastu svetlanailatovska@inbox.lv
* Finišs pie Dagdas JIC ,,Parka rozes’’
* Maršruta garums 30 km.
* Maršruts: Dagdas JIC ,,Parka rozes’’- Andrupene- Andzeļi- Dagdas JIC ,,Parka rozes’’
* Dalība velobraucienā ir bezmaksas.

**5.** Velobrauciens tiek organizēts pa autotransportam maz noslogotiem koplietošanas ceļiem, gan pa asfalta, gan zemes ceļiem.

**6.** Velobrauciens ir publisks pasākums, kurā var piedalīties ikviens interesents vecumā no 12 gadiem.

**7.** Par veselības stāvokli atbild pats dalībnieks, apliecinot, to ar savu parakstu reģistrējoties.

**8**. Velobrauciens nav sacensības, tā laikā dalībnieki netiek vērtēti.

**9. Velobrauciena drošība:**

* Dalībniekiem līdz 18 gadu vecumam velobraucienā drīkst piedalīties kopā ar vecākiem vai ar vecāku pilnvarotu, pilngadīgu personu ( vecāku atļaujas paraugu skatīt šī nolikuma pielikumā Nr.1 vai arī to var paņemt Dagdas pilsētas Jauniešu centrā, Alejas ielā 11A);
* Velobrauciena dalībniekiem ir jāievēro ceļu satiksmes noteikumi;
* Velobrauciena dalībnieki ir atbildīgi par sava velosipēda tehnisko stāvokli;
* Velobrauciena dalībniekiem brauciena laikā obligāti jālieto aizsargķivere;

**10. Velobrauciena ētikas kodekss:**

* Velobrauciena dalībnieki ievēro savstarpējas cieņas principus;
* Velobrauciena dalībnieki izturas ar cieņu pret Velobrauciena norises vidi un Velobrauciena laikā sastaptajiem cilvēkiem.

**11. Dalībnieku obligātais ekipējums:**

* Ja braucējs nodrošina pats savu velosipēdu, tam ir jābūt tehniskā kārtībā un aprīkotam atbilstoši ceļu satiksmes noteikumiem;
* Dalībniekiem līdzi jāņem velosipēda vadītāja vai autovadītāja apliecība;
* Aizsargķivere un veste;
* Vecāku rakstiska atļauja piedalīties velomaratonā ( dalībniekiem līdz 18 gadu vecumam);
* Dzeramais ūdens;
* Sev nepieciešamā pārtika;

**12. Dalībnieku ievērībai!**

Visi velobrauciena dalībnieki ir pilsoniski un juridiski atbildīgi par visiem nelaimes gadījumiem un materiāliem zaudējumiem, kas radušies, piedaloties minētajā pasākumā. **2 metru drošības distanci jāievēro obligāti, sakarā ar COVID-19 izplatības risku mazināšanu, pasākumā drīkst piedalīties ne vairāk kā 50 dalībnieki!** Visiem dalībniekiem obligāti jāievēro **drošības noteikumi**! Distances laikā jāievēro taisnvirziena kustība - nav atļauts kantēt citus braucējus! Kā arī jāizrāda cieņa pret pārējiem sporta pasākumu dalībniekiem. Organizators un visi citi cilvēki, kuri ir iesaistīti šo pasākumu organizēšanā, neatbild par jebkādiem tiešiem, netiešiem, neparedzamiem vai paredzamiem fiziskiem un materiāliem zaudējumiem šo pasākumu dalībniekiem, kas var notikt pirms vai pēc šiem pasākumiem, kā arī to laikā. Organizators nav atbildīgs par iespējamām sadursmēm, kritieniem un citiem nelaimes gadījumiem. **Aizsargķiveres ir obligātas**. Visa distance ir jāveic ar aizsprādzētu aizsargķiveri. Katrs velobrauciena dalībnieks, piesakoties pasākumā, uzņemas pilnu atbildību par drošību noteikumu un sacensību nolikuma ievērošanu. Apstiprinot savu dalību velobraucienā, dalībnieki atsakās no jebkādu pretenziju izvirzīšanas organizatoram vai citām pasākuma organizēšanā iesaistītām personām pēc iespējama nelaimes gadījuma vai materiālo zaudējumu rašanās un necīnās par zaudējumu atgūšanu tiesas ceļā. Visiem dalībniekiem jāiepazīstas ar velobrauciena nolikumu. Tā nezināšana neatbrīvo dalībniekus no personīgās atbildības.